Gandia modernitza els polígons Alcodar i Benieto per afavorir un entorn més competitiu
01 juliol 2025

## Gandia modernitza els polígons Alcodar i Benieto per afavorir un entorn més competitiu01 juliol 2025Última actualització: 01 juliol 2025

![](../gestion/img/032bef6dc963727a4b5fc0c5429047619a61ed6c5b6bd34947055b337ebeaeaf.jpg)  
  

Gandia ha fet un pas endavant cap a la modernització i dinamització dels polígons d’Alcodar i Benieto per tal d’afavorir un entorn més competitiu i sostenible per a les empreses. L’alcalde, ****José Manuel Prieto****, i els presidents d’estes àrees industrials, ****Juan Pablo Tur****, i ****José Martí****, respectivament, han mantingut este matí una reunió de treball i han formalitzat el conveni de col·laboració entre l’Ajuntament i les Entitats de Gestió i Modernització (EGM) d’estos dos espais.

També hi han assistit els regidors d’Hisenda i Economia, Salvador Gregori i Elena Moncho, respectivament; i el gerent d’AES, José Ortolá.

Prieto ha volgut posar en valor el treball de la Federació d’Associacions d’Empresaris de la Safor (FAES), i de les associacions dels polígons d’Alcodar i Benieto, perquè Gandia entra ja a formar part de les ciutats industrials amb Entitats de Gestió i Modernització. “__I anem a ser dels pocs municipis de la Comunitat Valenciana amb dos EGM en vigor__”.

L’alcalde ha indicat que estem davant d’un repte per a l’Administració perquè suposa gestionar enfortint la col·laboració público privada i millorar les àrees industrials pensant en la millora dels serveis de manera continuada, com ara, la prestació de la neteja o les qüestions que tenen a veure amb la seguretat.

A més, es podrà accedir a més ajudes públiques. En este sentit, “continuarem sol·licitant ajudes a les Administracions per continuar modernitzant les infraestructures i les zones industrials de Gandia, en les quals ja hem fet un avanç i un salt qualitatiu important en els últims anys”.

En este sentit, des de l’any 2017 fins a 2024, s’ha invertit en els polígons d’Alcodar i Benieto més de 3,5 milions d’euros. I, en el conjunt de tots els polígons (amb El Rajolar i La Vital): 4,2 milions d’euros. La subvenció de l’IVACE en tots els polígons ha estat del 86%. La resta, aportació municipal.

Algunes de les inversions més destacades són**:**   Energia renovable i plaques solars, en Alcodar 198.000 €.

Més zones d’aparcament camions, en El Rajolar 200.000 €.

Connexió de carrils bicis en tots els polígons, 400.000 €.

Obres de modernització generals, en Benieto, El Rajolar i Alcodar 200.000 €.

En definitiva, un impuls al teixit industrial de la ciutat, “__amb una gestió irreprotxable de les àrees industrials, la millora de les connexions, de la competitivitat i les prestacions dels serveis públics. I sobretot, l’enfortiment de la col·laboració i aliança amb les associacions empresarials per seguir innovant i diversificant el model productiu de Gandia per tindre unes àrees industrials de referència en la Comunitat__”.

Per la seua banda, el president de l’EGM Alcodar Gandia, Juan Pablo Tur, ha expressat que tot i que hui s’ha formalitzat la signatura, “__portem més de dos anys treballant amb la Corporació Municipal. Els polígons han anat millorant molt i ara en tindran més capacitat: captarem més fons i podrem invertir més__”.

En la mateixa línia s’ha posicionat el president de l’EGM Benieto Gandia, José Martí, qui ha afegit que està molt il·lussionat amb este projecte i ha agraït a l’alcalde i als regidors Salvador Gregori i Elena Moncho “__haver estat amb nosaltres des del primer moment per haver traure endavant l’EGM__”.